срока на действие на мерките, което означава, че се анализира ситуация, в която са налице действащи антидъмпингови мерки.
 (74)
 На тази основа бе проучено дали въпреки заключението, според което съществува вероятност от продължаване на дъмпинга и от повторение на вредата, съществуват наложителни причини, които биха довели до заключението, че в този конкретен случай не е в интерес на Съюза мерките да се запазят.
 2. Интерес на ПС
 (75)
 ПС доказа, че е жизнеспособна промишленост, в състояние да се приспособява към променящите се пазарни условия. Това бе потвърдено по-специално от положителното развитие на производството и на продажбите в контекста на намаляване на потреблението в Съюза. Поради огромния натиск върху продажните цени обаче рентабилността не е могла да отбележи същата положителна тенденция на развитие.
 (76)
 Предвид съществуващия свободен капацитет за производство на фурфуралдехид в КНР, както и предвид факта, че другите пазари за износ (като Япония, Тайланд и САЩ) не са в състояние да поемат този свободен капацитет, в случай че бъде допуснато прекратяване на мерките, китайските износители по всяка вероятност ще се опитат да си възвърнат изгубения пазарен дял, като продължат да упражняват дъмпинг на пазара на Съюза.
 (77)
 Следователно ако антидъмпинговите мерки не бъдат продължени, състоянието на ПС по всяка вероятност значително ще се влоши поради китайския износ на ниски дъмпингови цени, както бе обяснено в съображения 65—68.
 3. Интерес на вносителите
 (78)
 Само един вносител в Съюза оказа съдействие на процедурата: IFC — дружество, което се намира в Нидерландия и е притежавано от производител на фурфуралдехид в Доминиканската република. IFC е единственият активен вносител на фурфуралдехид в Съюза, тъй като няколко други дружества само внасят разглеждания продукт от време на време. IFC е основният участник на пазара на Съюза на фурфуралдехид (и на фурфурилов спирт), тъй като това дружество представлява близо 80 % от потреблението в Съюза. IFC внася от Доминиканската република, от КНР при РАУ, както и от други трети държави. Освен това IFC е основният клиент на ПС, като изкупува приблизително 32 % от общия обем на продажбите ѝ. Закупеният фурфуралдехид след това се преработва във фурфурилов спирт от TFC — свързано с IFC дружество, което се намира в Geel, Белгия.
 (79)
 Този вносител е относително неутрален по отношение на процедурата, тъй като, от една страна, би искал да има достъп до китайския фурфуралдехид без каквито и да било ограничения, както и без обременяване от спазването на митническите изисквания за РАУ, а от друга страна, би искал ПС да се съхрани, за да може да си набавя разглеждания продукт в кратки срокове. Освен това продължаването на мерките отстранява конкурентите на вноса от дружеството майка, което произвежда в Доминиканската република, и заздравява солидните позиции на групата както на пазара на фурфуралдехид, така и на пазара на фурфурилов спирт (в това число при РАУ) в Съюза.
 4. Интерес на ползвателите
 (80)
 Комисията изпрати въпросници на 27 промишлени потребители на фурфуралдехид. Само трима ползватели оказаха съдействие при процедурата, като те обаче не си доставят фурфуралдехид от КНР, а го купуват директно от ПС. За тези ползватели значението на фурфуралдехид за